Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 041/18), Ministarstvo ekologije, prostornog planiranja i urbanizma upućuje

**JAVNI POZIV**

Naučnoj i stručnoj javnosti, naučno-istraživačkim ustanovama i ustanovama visokog obrazovanja, privrednim subjektima, nevladinim organizacijama, građanima i svim zainteresovanim subjektima, za učešće u javnoj raspravi o tekstu Predloga Uredbe o izmjeni uredbe o zabranjenim odnosno dozvoljenim načinima upotrebe, proizvodnje i stavljanja na tržište hemikalija koje predstavljaju neprihvatljiv rizik po zdravlje ljudi i životnu sredinu.

**Javna rasprava će trajati od 7. februara do 26. februara 2022. godine.**

Imajući u vidu složenu epidemiološku situaciju uzrokovanu pandemijom virusa COVID 19 i rizik koji nosi okupljanje u zatvorenom prostoru, cijenimo opravdanim da se u okviru javne rasprave ne organizuje okrugli sto, već da se u periodu njenog trajanja od 20 dana omogući zainteresovanim licima dostavljanje primjedbi, predloga i sugestija u pisanom i elektronskom obliku.

Primjedbe, predlozi i sugestije dostavljaju se Ministarstvu ekologije, prostornog planiranja i urbanizma, Direktoratu za ekologiju, IV Proleterske brigade br. 19, 81 000 Podgorica, u pisanom obliku putem pošte, lično ili u elektronskom obliku na e-mail adresu [javna.rasprava@mepg.gov.me](mailto:javna.rasprava@mepg.gov.me) na Obrascu broj 4: „Primjedbe, predlozi i sugestije“, koji je sastavni dio Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Javni poziv objavljuje se na internet stranici Ministarstva ekologije, prostornog planiranja i urbanizma: <https://www.gov.me/mepg/javne-rasprave> i portalu e-Uprave: <http://eusluge.euprava.me/eParticipacija/Rasprave/> .

Ministarstvo ekologije, prostornog planiranja i urbanizma će sačiniti Izvještaj o sprovedenoj javnoj raspravi, koji će objaviti na svojoj internet stranici i portalu e-Uprave, u roku od 15 dana od dana završetka javne rasprave.

Prilozi:

-Predlog Uredbe o izmjeni uredbe o zabranjenim odnosno dozvoljenim načinima upotrebe, proizvodnje i stavljanja na tržište hemiklaija koje predstavljaju neprihvatljiv rizik po zdravlje ljudi i životnu sredinu

-Program javne rasprave (obrazac 3)

-Obrazac 4 za dostavljanje primjedbi, predloga i sugestija